open-index/open-wikipedia-markdown huggingface dataset:
Troksnenis

**Troksneņi** (saukti arī par **obstruentiem**) ir viena no divām lielajām artikulāciju klasēm. Otra ir skaneņi. Troksnenis tiek izrunāts *pārtraucot* runas procesā izejošo gaisa plūsmu un tādējādi radot palielinātu gaisa spiedienu balss traktā.

Obstruentās ir tās artikulācijas, kurās "troksni" rada vai nu balss trakta pilnīga slēgšana (obstrukcija), vai striktūra (dažādu pakāpju gaisa plūsmas bloķēšana). Šajā klasē pastāv pretstats starp balsīgām un nebalsīgām skaņām.

Troksneņi dalās:
* Slēdzeņi,
* Berzeņi,
* Afrikātas.
Troksneņi prototipiski ir nebalsīgi un balsīgums ir fonācijas opcija. Atšķirībā no troksneņiem skaneņi reti ir nebalsīgi.

## Izplatītākie troksneņi
Biežāk sastopamie troksneņi ir slēdzeņi – .

## Atsauces
Ian Maddieson, *Patterns of Sounds*, Cambridge University Press, 1984.
Cilvēks (nozīmju atdalīšana)

**Cilvēks** var būt

* Cilvēks (*Homo sapiens*) - suga
* Cilvēki (*Homo*) - cilvēku ģints
* Floresas cilvēks - izmirusi cilvēku ģints suga
Kopi Luwak

[thumb|250px|''Kopi Luwak'' [Taibei kafejnīcas vitrīnā]]
***Kopi Luwak*** ir pasaulē dārgākā kafija, ko iegūst no kafijas pupiņām, kas pirms tam pārstrādātas parastās palmcivetas barības traktā. Civetas pārtiek no kafijas krūma ogām, bet to sēklas — kafijas pupiņas — barības traktā netiek sagremotas.

## Izcelsme
Šādu kafiju iegūst gan Sumatras, Javas un citās Indonēzijas arhipelāga salās, gan arī Filipīnās, kur produktu dēvē par „*Kape Alamid*”.

Līdzīgu kafiju iegūst Vjetnamā, kur to dēvē par „zebiekstu kafiju” un kafijas ogu pārstrādi veic palmcivetai līdzīgās zebiekstes.

## Ieguve
*Kopi Luwak* tiek vēsturiski uzskatīta par ārkārtīgi kvalitatīvu kafiju. Kvalitātes pamatā ir civetu dabiskā spēja pārtikai izvēlēties pašus gatavākos kafijas krūma augļus. Kafijas krūmā pat ražas laikā ir gan negatavas, gan pārgatavojušās, gan ideāli gatavas ogas, kuru kvalitāti civeta spēj novērtēt.

Ceļojot cauri civetas barības traktam, kafijas ogas ārējā kārta noārdās kuņģa sulas ietekmē, bet pupiņas daļa paliek neskarta. Pupiņas tiek izvadītas no organisma kopā ar nelielu pupiņas iekšējo slāņu pārklājumu. Pēc ievākšanas šīs pupiņas tiek mazgātas un pēc tam grauzdētas. Lai nesabojātu to sarežģīto smaržu, kafija tiek grauzdēta neilgu laiku.

### Mākslīgā ieguve
Vēsturiski *Kopi Luwak* ieguva no civetu ekskrementiem, kas atstāti teritorijas iezīmēšanai, taču, mēģinot palielināt kafijas ieguvi, sprostā turētas civetas tiek piebarotas ar cilvēku salasītām ogām.

## Cena
Īpašā iegūšanas procesa dēļ šīs kafijas cena svārstās starp 120 un 600 ASV dolāriem par mārciņu. Kafiju galvenokārt eksportē uz Japānu un ASV, taču arī citviet pasaulē pieaug pieprasījums pēc tās. Pasaulē ik gadu tiek iegūts mazāk par tonnu šīs kafijas.

## Atsauces

## Ārējās saites
* Guelfas Universitātes raksts par barības trakta ietekmi uz kafijas pupiņām
Oglekļa nanocaurulītes

thumb|Nanocaurulītes trīsdimensiju struktūra
**Oglekļa nanocaurulītes** ir cilindriskas formas struktūras, kas veidotas no oglekļa atomiem. Oglekļa atomi nanocaurulītēs ir savā starpā savienoti tāpat kā heksagonālajās grafīta plaknēs viena atoma biezumā, taču šīs plaknes ir "saritinātas" ārkārtīgi miniatūrās (diametrā no 1 nanometra līdz dažiem desmitiem nanometru) caurulītēs, kuru garums var sasniegt pat dažus centimetrus. Caurulīšu gali parasti ir noslēgti ar pussfēriskām "galviņām".
 
## Vēsture
Atšķirībā no fullerēna, kura 60 atomu sfēriskā molekula tika atklāta 1985. gadā, oglekļa caurulīšu precīzu atklāšanas datumu ir grūti nosaukt. Par nanocaurulīšu atklāšanu parasti uzskata S. Idžimas novērojumu 1991. gadā, ka elektriskā loka iedarbībā no grafīta veidojas daudzslāņainas cilindriskas mikrostruktūras, tomēr šādas struktūras novērotas arī daudz agrāk. Piemēram, 1976. gadā Oberlins, Endo un Kojama publicējuši vairākus darbus ar mikrocaurulīšu aprakstiem, kas iegūtas ar tvaiku kondensācijas metodi, tomēr sīkāk tās netika izpētītas. Termiski sadalot oglekļa monoksīdu uz dzelzs katalizatora, oglekļa caurulītes ar 50 nm diametru novērojuši padomju zinātnieki Raduškēvičs un Lukjanovičs 1952. gadā - arī šie pētījumi nav turpināti.

## Nanocaurulīšu tipi
thumb|300px|Dažādi nanocaurulīšu veidi
Atkarībā no grafīta atomārās plaknes "saritināšanās" leņķa izšķir taisnās (ahirālās jeb nespirāliskās) nanocaurulītes (sīkāk iedalās zobainajās (*armchair*) un zigzagveidīgajās {*zigzag*) caurulītēs) un spirāliskās (hirālās) nanocaurulītes.

Nanocaurulītes iedala arī vienslāņa (viensienas) un daudzslāņu (ieliktas cita citā) caurulītēs.

## Izmantošana
Nanocaurulītēm nākotnē iespējams daudzveidīgs pielietojums dažādās tehnoloģijas un zinātnes jomās:
* mehāniski pielietojumi - ārkārtīgi izturīgas troses (potenciāli pielietojamas kosmiskā lifta būvei), kompozītmateriāli, nanosvari;
* mikroelektronikā - nanotranzistori, vadi u.c.;
* kā mikrokapilārus dažādu aktīvu molekulu, metālu, gāzu glabāšanai, nanopipešu izgatavošanai;
* optiskiem pielietumiem - displejos, gaismas diodēs;
* medicīnā zāļu transportam organismā un citur;
* dažādos ķīmiskos nanosensoros.

## Interesanti fakti
No oglekļa nanocaurulītēm izveidots materiāls absorbē vairāk nekā 99,9% uz to krītošās gaismas un līdz ar to ir 3 reizes tumšāks nekā niķeļa un fosfora sakausējums, kas tika uzskatīts par "vismelnāko" materiālu . Jaunajam nanocaurulīšu materiālam gaismas atstarošanas koeficients ir tikai 0,045% .

## Skatīt arī
* Fullerēns

## Atsauces
Doroteja fon Līvena

**Doroteja fon Līvena** (*Dorothea Fürstin von Lieven*, dzimusi  Rīgā, mirusi  Parīzē, Francijā) bija vācbaltu izcelsmes Krievijas sūtņa Kristofa fon Līvena sieva, ietekmīga Eiropas diplomātisko aprindu vidutāja Londonā un Parīzē 19. gadsimta sākumā un vidū, savu politisko paredzēšanas spēju dēļ iesaukta par *Sibylle diplomatique de l'Europe* ("Eiropas diplomātijas Sibillu").

## Dzīvesgājums
150px|thumb|left|Karikatūra par Līvenas valša deju ar kņazu Kozlovski Almaka klubā Londonā
Dzimusi Rīgas militārā gubernatora Kristofera fon Benkendorfa un Krievijas ķeizarienes Katrīnas II draudzenes un galma dāmas Juliānas Šilingas fon Kanštatas ģimenē.

Mācījusies Smoļnija institūtā Pēterburgā, tūlīt pēc tā beigšanas viņa 14 gadu vecumā apprecējās ar grāfu Kristoferu fon Līvenu. 1810. gadā viņa pārcēlās uz Berlīni, 1812. gadā — uz Londonu, kur viņas vīrs bija Krievijas sūtnis politiski saspringtajā Napoleona karu laikā un pēckara periodā (1812-1834). Izmantojot savu inteliģenci un harizmu, viņa ieguva lielu ietekmi Eiropas diplomātiskajās aprindās, ko saglabāja līdz pat savai nāvei. Viņas tuvu paziņu lokā bijuši Lielbritānijas karalis Džordžs IV, Austrijas kanclers firsts Klēmenss fon Meternihs, hercogs Arturs Velzlijs. Krievijas imperators Aleksandrs I 1825. gadā esot rakstījis: "Žēl, ka grāfiene Līvena valkā svārkus, no viņas būtu iznākusi teicama diplomāte". Viņa spēlējusi lielu lomu diplomātiskajās aizkulišu sarunās, kas beidzās ar Beļģijas un Grieķijas valstu izveidošanu (1830). Slavena ar to, ka, būdama ekskluzīvā sociālā kluba *Almack's* patronese, pirmā ieviesusi Anglijā jauno modes deju — valsi.

1829. gadā iecelta par ķeizarienes Aleksandras galma dāmu, 1834. gadā atgriezās Pēterburgā, kur viņas vīram piešķīra kņaza titulu un nozīmēja par troņmantnieka, vēlākā imperatora Aleksandra II audzinātāju. Pēc personīgas traģēdijas (divu jaunāko dēlu nāves) pārcēlās uz Parīzi, kur drīz vien kļuva par neatkarīgu diplomāti, kuras salonā tikās daudzi tā laika slavenākie politiķi. Krimas kara laikā (1854-1856) viņa palīdzēja risināt diplomātiskās sarunas starp Krieviju un tās pretiniekiem Franciju un Lielbritāniju.

Mirusi Parīzē 73 gadu vecumā, apglabāta Mežotnes pils kapsētā blakus saviem priekšlaicīgi mirušajiem dēliem.

## Literatūra
* Judith Lissauer Cromwell. "Dorothea Lieven: A Russian Princess in London and Paris, 1785-1857" (McFarland, 2007)  (angliski)
* *Letters of Dorothea, Princess Lieven, during her Residence in London, 1812-1834*. 2001: Adamant Media Corporation.  (angliski)

## Ārējās saites
* Raksts ''Telegraph'' (2005) (angliski)
* Biogrāfija (franciski)
* Biogrāfija (angliski)
* Portrets (Teita galerijas lapa)
Fullerēns

thumb|200px|Bakminsterfullerēna molekulas uzbūve
**Fullerēns** ir oglekļa alotropiskais veids - slēgta tipa molekulas C32, C60, C70, C90 u.c. Vispazīstamākais un visplašāk pielietotais fullerēns ir C60, kas savas simetrijas un stabilitātes dēļ ir izraisījis lielu interesi daudzos zinātniekos.

## Vēsture
Līdz pat 1985. gadam vidum bija pazīstami divi galvenie oglekļa alotropiskie veidi - dimants un grafīts. Dimants ir ciets, caurspīdīgs un inerts kristāls. Grafīts savukārt ir mīksts, necaurspīdīgs, tumši pelēkā krāsā ar metālisku spīdumu. 
1985. gadā Saseksas Universitātes un Raisas Universitātes zinātnieki Roberts Kērls, Harolds Kroto un Ričards Smallijs atklāja jaunu vielu - fullerēnu, kas pēc savām fizikālajām un ķīmiskajām īpašībām līdzinās grafītam. Smallija vadībā tika veikts pirmais eksperiments, lai pierādītu C60 eksistenci. Fullerēnu ieguva, sadedzinot grafīta stieni hēlija atmosfērā augsta vakuuma iekārtā.

1990. gadā Kretšmers, Jostinopals un Hofmans pilnveidoja fullerēnu iegūšanas mehānismu. Viņi sadedzināja grafīta stieni un darba gaitā radušos sodrējus apstrādāja tālāk. Ar ekstrakcijas palīdzību viņi atdalīja fullerēnus no sodrējiem. Tad ar hromatogrāfijas palīdzību fullerēni tika sadalīti frakcijās C60, C70 utt. Eksperimentā atklāja, ka fullerēna molekulas struktūra ir ļoti simetriska un līdzinās futbolbumbai.

## Nosaukums
Vārds *fullerēns* jeb pilnā nosaukumā *bakminsterfullerēns* atvasināts no amerikāņu arhitekta un inženiera Ričarda Bakminstera Fulera vārda. Šis cilvēks ir ģeodēziskās velves autors. Pamanot fullerēna C60 strukturālo līdzību ar ģeodēzisko velvi, zinātnieki izvēlējās terminu *bakminsterfullerēns*. Tikai vairākus gadus vēlāk tika atklāts, ka C60 ir viens no veselas molekulu klases pārstāvjiem.

## Fullerēnu izpēte Latvijā
* 1991. gada nogalē uz Latviju tika atvesta gan informācija par fullerēnu, gan fullerēnu C60 un C70 paraugi.
* 1992. gadā tika realizēta fullerēna iegūšana elektriskajā lokā. To veica LZA Fizikālās enerģētikas institūta pētnieks Jānis Kalnačs. Šajā pašā laikā tika veikta arī fullerēnu maisījuma sadalīšana ar hromatogrāfisko metodi. Ar to nodarbojās S. Aļeksandrovs un Austris Puplovskis.
* 1992. gada nogalē tika uzsākti eksperimenti ar tīru C60 fullerēnu
* 1995. gadā Māra Plotniece uzsāka eksperimentus nolūkā iegūt aldehīdgrupas saturošus fullerēna atvasinājumus.
* 1997. gadā Ojārs Neilands, Austris Puplovskis un Jānis Kacens žurnālā "Tetrahedron letters" publicēja īsā formāta rakstu par fullerēniem: "New Route for [60]Fullerene Functionalisation in [4+2] Cycloaddition Reaction Using Indene"  
* 2005. gadā Māra Plotniece aizstāvēja promocijas darbu "Fullerēna C60 ciklopievienošanās reakcijas un reakcijas sānu ķēdē"

## Skatīt arī
* Ogleklis
* Nanotehnoloģija

## Atsauces

## Ārējās saites
* Fullerēnu un nanocaurulīšu galerija
Floresas cilvēks

**Floresas cilvēks** (*Homo floresiensis*) ir izmirusi cilvēku ģints suga, kuru atklāja 2003. gadā Indonēzijas salā Floresā. Floresas cilvēki šajā salā dzīvoja tikai pirms 13 000 gadiem (dažos avotos minēts, ka pirms 18 000 gadiem). Šis atklājums radīja lielu sensāciju visā pasaulē. Sākumā daži pētnieki pat domāja, ka tie ir bijuši mūsdienu cilvēki, kuri slimojuši ar mikrocefāliju - patoloģiju, kam raksturīga vāji attīstīts galvaskauss un smadzenes.

Viena no floresas cilvēku raksturīgajām īpašībām ir to neparasti mazais augums. Tipiskais sugas pārstāvis bijis apmēram 1m garš, tāpēc prese deva tam iesauku hobits par godu pazīstamajam Dž. R. R. Tolkīna pasakas varonim.

## Smadzenes
Lai gan sākotnēji tika konstatēts, ka Floresas cilvēkiem ir mazs galvaskauss, pēc galvaskausa struktūras izpētīšanas un smadzeņu virtuālās trīsdimensiju skenēšanas atklājās, ka Floresas cilvēkam ir bijušas pārsteidzoši attīstītas smadzenes. Pēc formas un lieluma tās vairāk atgādināja *[[Homo erectus]]* smadzenes. Pēc izmēra gan tās ir mazākas nekā Homo sapiens smadzenes. Tas nozīmē, ka visticamāk, tajās bijis tā sauktais 10. Brodmana lauks, kas nozīmē, ka Floresas cilvēki, iespējams, ir varējuši plānot savu darbību un uzņemties iniciatīvu. Salīdzinot ar *Homo erectus*, Floresas cilvēkiem bija arī lielāka deniņu daiva, kas savukārt nozīmē, ka iespējams viņi savā starpā ir sapratušies runājot.

## Dzīves veids
Floresas cilvēki ir bijuši augsti attīstīti mednieki, par ko liecina atrastie akmens darbarīki, nogalināto zvēru kauli un ugunskura vietas.

## Atsauces
N

thumb|right|100px|Burts "N".

**N** ir latīņu alfabēta četrpadsmitais burts.
[130px|thumb|Burts "N" [Amerikāņu zīmju valoda|zīmju valodā]]

## Vēsture

Burta N rakstība radusies no čūskas simbola ēģiptiešu hieroglifos. Apmēram 1700. gadā p.m.ē feniķiešu alfabētā parādījās burta *nun* līniju zīmējums. No tā radās grieķu burts "nī" (νι). Etruski, 8. gadsimtā p.m.ē. pārņemot grieķu alfabētu, saglabāja burta "nī" rakstību, kas pārgāja uz latīņu alfabētu.
N (nozīmju atdalīšana)

**[[N]]** ir latīņu alfabēta četrpadsmitais burts.

**N** var arī būt:
* N — latviešu alfabēta burts;
* N — slāpekļa apzīmējums;
* N — mehāniskās jaudas apzīmējums;
* N — spēka mērvienība;
* Norvēģijas IVR kods;
* <math>\mathbb{N}</math> — naturālu skaitļu kopas apzīmējums

Modificētās burta formas:
* Ņ ņ — latviešu alfabēta burts
*  — alveolārs nazāls līdzskanis (IPA)
*  — velārs nazāls līdzskanis (IPA)
*  — palatāls nazāls līdzskanis (IPA)

## Skatīt arī
* Н — kirilicas burts
Hobits (nozīmju atdalīšana)

**Hobits** var būt:
* Hobits - Dž. R. R. Tolkīna izdomāta būtne;
* Hobits jeb Turp un atpakaļ - Dž. R. R. Tolkīna grāmata;
* Floresas cilvēks.
Sicherheitsdienst

right|thumb|100px|SD virsnieka uniformas uzšuve
***Sicherheitsdienst*** (**SD**; ) bija SS iekšējās drošības un izlūkošanas dienests, kura uzdevums bija "atklāt nacionālsociālistiskās idejas ienaidniekus". *De jure* dienests daļēji pakļāvās/sadarbojās ar Vilhelma Frika vadīto Iekšlietu ministriju, taču praksē bija autonoms.

Izveidots 1931. gadā kā *Ic-Dienst*, 1932. gada vasarā pārsaukts par *SD*, pirmais vadītājs — Reinhards Heidrihs. Dienests nodarbojās ar izmeklēšanu, informācijas vākšanu, apkopošanu, ekspertīžu veikšanu: opozīcijas organizācijas un indivīdi, to ietekme un darbība, sakari un kontakti, darbība utt. Tālāk materiāli tika nodoti Gestapo, kas veica konkrētas izmeklēšanas un apcietināšanu. Formāli SD bija NSDAP informācijas dienests, pakļāvās partijas vadībai, konkrēti Rūdolfam Hesam un tā štāba vadītājam Martinam Bormanam.

SD aģentūru iedalīja 5 kategorijās:
* slepenie aģenti *(Vertrauensleute)*;
* aģenti *(Agenten)*;
* ziņotāji *(Zubringer)*;
* ziņotāju palīgi *(Helfershelfer)*;
* neuzticamie *(Unzuverlassige)*.

Par SD kartotēkas plašumu un aģentūras darbības vērienu liecina kaut vai tas, ka piemēram, anšlusa laikā Austrijā tika apcietināti vairāk nekā 67 000 "reiha ienaidnieki".

Pēc kara Nirnbergas Starptautiskais kara tribunāls SD pasludināja par noziedzīgu organizāciju, un daudzi tās dažāda līmeņa vadītāji tika tiesāti kā kara noziedznieki.

## Atsauces

## Bibliogrāfija
* Энциклопедия Третьего рейха. Москва, 1996.  
* Matthias Bath:*Der SD in Dänemark 1940-1945. Heydrichs Elite und der "Gegenterror"*. Neuhaus, Berlin 2015, .
Floresa

**Floresa** () ir Indonēzijai piederoša vulkāniska sala Mazo Zundu salu grupā. Administratīvi pieder Austrumu Nusa Tengaras provincei, iedalās astoņos apriņķos. Izvietojusies starp Floresas jūru ziemeļos un Savu jūru dienvidos. Salas lielākās pilsētas ir Maumere (88 391 iedzīvotājs) un Ende (87 411).

## Floresas cilvēks
2003. gada septembrī arheologi šajā salā atrada līdz tam nepazīstamu izmirušu cilvēku sugu Floresas cilvēku (*Homo floresiensis*). Šie cilvēki šeit ir dzīvojuši vismaz pirms 13 000 gadiem, lai gan leģendas vēsta ka mazi cilvēciņi šajā salā mājojuši vēl pat 16.gadsimtā.

## Atsauces

## Ārējās saites
SD

**SD** var būt:
* *[[Secure Digital]]* — energoneatkarīgu atmiņas karšu veids;
* *[[Sicherheitsdienst]]* — nacistu drošības dienests;
* Sudānas ISO 3166-1 — valsts kods;
* *[[Sudan Airways]]* — IATA kods;
* Svatinis — IVR kods;
* .sd — Sudānas augšējā līmeņa domēns.
Li Džendao

**Li Džendao**, amerikanizētais variants - **Cundao Lī** (*Tsung-Dao Lee* / 李政道 (piņjiņā: *Lǐ Zhèngdào*), dzimis , miris ) bija ķīniešu/ASV fiziķis. Kopā ar kolēģi Janu Džeņninu (*Chen-Ning Frank Yang*) 1957. gadā ieguva Nobela prēmiju fizikā par pētījumiem paritātes likumsakarībās, kas ļāva izdarīt būtiskus atklājumus elementārdaļiņu fizikā.

Dzimis Šanhajā, skolas gadus pavadīja Šanhajā un Cjansi provincē. No 1943. līdz 1944. gadam mācījās Džedzjanas Universitātē, bet vēlāk pārgāja uz Cjinhua Universitātē (tolaik tā atradās Kuņminā). 1946. gadā devās uz Čikāgas Universitāti, kur aizstāvēja doktora grādu Enriko Fermi vadībā. 1953. gadā kļuva par Kolumbijas Universitātes asistējošo profesoru, bet pēc trim gadiem, 29 gadu vecumā - par gados jaunāko universitātes profesoru.  Kad 1957. gadā Džendao piešķīra Nobela prēmiju 31 gada vecumā, viņš kļuva par trešo jaunāko laureātu, kas jebkad saņēmis šo balvu (pirmais jaunākais bija Viljams Lorenss Bregs, otrais - Verners Heizenbergs).

2012. gadā Džendao pensionējās no profesora amata Kolumbijas Universitātes 85 gadu vecumā. Nomira  Sanfrancisko 97 gadu vecumā.

## Atsauces

## Ārējās saites

* Li Džendao biogrāfija Nobela prēmijas mājaslapā
Sēta, Daba, Pasaule

thumb|270px|"Sēta, daba un pasaule" otrā grāmata "Statistika no Krievu zemes" (1860).
**Sēta, Daba, Pasaule** (*Sehta, dabba un pasaule*) bija literārs izdevums, ko sākotnēji izdeva Tērbatas Universitātes latviešu studenti, kas pulcējās ap Tērbatas latviešu studentu rakstniecības vakaru apmeklētāju kopu. Tā veidotājs bija Juris Alunāns. Iznāca Lākmaņa izdevniecībā Tērbatā.
Izdevums ar tādu pašu nosaukumu, bet jau ar konservatīvāku raksturu iznāca Jelgavā no 1889. līdz 1893. gadam (5.—8. burtnīca).

## Izdošana
1860. gadā iznāca trīs grāmatas. Pirmās grāmatas moto bija
"Pats lielais spēks pie cilvēka ir prāts
Un zināšanas; kas tos ienīst, tāds
Jo drīzi bojā ies."

Visās trijās burtnīcās bija ievietoti Alunāna priekšvārdi, kuri bija vērsti pret vācu „kultūrrēģerības” politiku Latvijā. Pirmajā grāmatā publicēts atdzejots čehu rakstnieka Čelakovska „Nevis slinkojot un pūstot”. „Sētas, Dabas, Pasaules” ceturto grāmatu, atsaucoties uz J. Alunāna izdevumu, sastādīja Atis Kronvalds 1873. gadā.

## Saturs

Pirmās grāmatas saturs rāda, ka tā domāta zemniekiem. Šeit publicēti rakstiņi, kuros doti padomi saimniecībā, raksti par ģeogrāfiju, vēsturi, citām tautām, dažādi populārzinātniski raksti.

Otrās grāmatas saturs lasītāju iepazīstina ar Krievijas Impēriju, tās ģeogrāfiju, iedzīvotājiem, ļaužu kārtām, nodarbošanos (īpaši ar lauksaimniecību), izglītību. Šis bija pirmais plašākais apcerējums, kas atspoguļoja jaunlatviešu orientāciju uz Krieviju.

Trešās grāmatas saturs veltīts folklorai un literatūrai. Šeit publicēts pirmais jaunlatviešu dziesmu vākums (ap 130 Vidzemes tautas dziesmas, kā arī dažas lietuviešu dziesmas). Publicēti arī J. Alunāna, J. Zvaigznītes, E. Dinsberga dzejoļi un arī tulkojumi.
Dzīvība un trīs nāves

**Dzīvība un trīs nāves** ir rakstnieka Kārļa Zariņa pirmais romāns, kas tika izdots 1921. gadā. Romāna darbība notiek pēc 1905. gada revolūcijas, 1906. gadā. Romānā izpaužas modernisma paradigmas.

Darbība notiek 1905. gada revolūcijas atplūdu laikā 1906. gadā, kad varas kalpi tvarsta revolucionārus un vēl notiek gan banku ekspropriācijas, gan atsevišķu varas kalpu "novākšana" revolūcijas vārdā. K. Zariņš laikmeta dramatismu iezīmē skopiem, spēcīgiem vilcieniem, bet tas lielā mērā ir tikai fons triju jauniešu — viņus var dēvēt par deklasētiem revolucionāriem — raksturu atklāsmei un analīzei laikā, kad viņi rauga izvairīties no nonākšanas policijas nagos, un, kad tas tomēr ir noticis, viņu cilvēciskajai stājai, sagaidot nāves sodu.

## Atsauces
Erhards Milhs

thumb|Erhards Milhs (pa kreisi)

**Erhards Milhs** (*Erhard Milch*, , Vilhelmshāfene - , Vupertāle) - iespējams, ebreju izcelsmes Trešā reiha gaisa kara spēku (*Luftwaffe*) ģenerālfeldmaršals, Geringa vietnieks.

## Biogrāfija

* Dzimis 1892. gada 30. martā Vilhelmshāfenē. 
* 1. Pasaules kara laikā bijis kara lidotājs, dienēja arī Vecaucē, kur bija lidotāju skolas komandiera adjutants un Kurta Tuholska tiešais priekšnieks. Pēc kara pilots civilajā aviācijā. 
* 1923. gadā strādāja aviokompānijā "Junkers", laikā no 1926. līdz 1933. gadam finanšu pārvaldes direktors aviokompānijā "Lufthanza". 
* 1933. gadā iecelts par Aviācijas ministrijas valsts sekretāru un gaisa kara spēku bruņojuma departamenta vadītāju.
* 1938. gadā saņēmis armijas ģenerāļa (*general oberst*) dienesta pakāpi.
* 1939. gadā komandēja V gaisa kara floti Norvēģijas kampaņas laikā.
* 1940. gadā pēc Francijas kapitulācijas Milhs kļuva par vienu no trim *Luftwaffe* vadītājiem (līdzās Albertam Keselringam un Hugo Šperlem), ar dienesta pakāpi ģenerālfeldmaršals.
* Gaisa karā ar Lielbritāniju Milhs komandēja III gaisa kara floti.
* 1941.-1944. gados bija *Luftzeugmeister* - galvenais aviācijas inspektors.
* 1942. gadā tika iecelts kopā ar Špēru atbildēja par komunikāciju attīstību valstī.
* 1947. gadā tiesāts Starptautiskajā kara tribunālā. Milham piesprieda mūža ieslodzījumu. Atbrīvots 1954. gadā, miris 1972. gadā.

## Izcelsmes jautājums

Viennozīmīgi nav skaidrs, vai Milhs ir bijis ebrejs, vai nav. Angļu vikipēdijā rakstīts: *Milch was born in Wilhelmshaven to a Jewish father and a Christian mother*, savukārt "Энциклопедия Третьего рейха" u.c. minēts, ka pēc Geringa pavēles tikuši pārrakstīti Milha dokumenti: uzrakstīts, ka viņš bijis tēva ārlaulības bērns pirms tēvs aprecējies ar ebrejieti.

## Bibliogrāfija

* Энциклопедия Третьего рейха. Москва, 1996.  

## Ārējās saites
Nebalsīgs bilabiāls eksplozīvs slēdzenis

**Nebalsīgs bilabiāls eksplozīvs slēdzenis** ir mutvārdu valodās plaši izplatīts līdzskanis. Starptautiskajā fonētiskajā alfabētā šī skaņa tiek apzīmēta ar burtu ****, attiecīgais X-SAMPA simbols ir p. 

Nebalsīgs bilabiāls eksplozīvs slēdzenis latviešu valodā tiek apzīmēts ar burtu "**p**" (kā vārdos *pīle* vai *izkapts*) vai "**b**" nebalsīgā līdzskaņa pozīcijās pirms cita nebalsīga līdzskaņa (kā *stabs* vai *zobs*).

## Izplatība

Nebalsīgais bilabiālais eksplozīvais slēdzenis  netiek lietots apmēram 10% valodu, kurās ir . (Skatīt līdzīgu situāciju ar balsīgu velāru eksplozīvu slēdzeni.) Tas ir raksturīgi lingvistiskajam areālam ap Sahāru un Arābijas pussalu. Nav precīzi zināms, cik sena ir šī iezīme un, iespējams, tas ir relatīvi nesens fenomens, kas saistīts ar arābu valodu kā prestiža valodu šajā reģionā. Arābu valoda zaudējusi  aizvēsturiskos laikos. Šāda parādība novērota arī citos reģionos; Eiropā rekonstruētajās senajās ķeltu un basku valodās ir bijis  bet nav bijis .

Neskatoties uz to,  ir lingvistiski ļoti plaši izplatīts. Daudzās valodās ir vismaz vienkāršs , bet daudzas izšķir vairāk kā vienu variāciju. Daudzās Indijas valodās ir pretstatīti aspirētais  un vienkāršais .

## Raksturojums
Nebalsīga bilabiāla eksplozīva slēdzeņa raksturojumi:

* Pēc artikulācijas veida tas ir eksplozīvs slēdzenis; balss traktā tiek noslēgta gaisa plūsma. 
* Pēc artikulācijas vietas tas ir bilabiāls līdzskanis; tiek artikulēts ar abām lūpām, 
* Pēc fonācijas tas ir nebalsīgs; artikulācijas laikā balss saites nevibrē. 
* Tas ir orāls līdzskanis; gaiss plūst caur muti.
* Tas ir centrāls līdzskanis; gaiss plūst pāri mēles vidum, nevis tās malām.
* Pēc gaisa plūsmas mehānisma tas ir ekspiratorisks; gaisa plūsma tiek virzīta uz āru ar plaušu palīdzību.

## [p] varianti

## Piemēri
190px|thumb|Nebalsīgi bilabiāli eksplozīvi slēdzeņi "p" latviešu valodas vārdā ''papuass''.

## Atveidošana latviešu valodā
Latviešu valodā nebalsīgo bilabiālo eksplozīvo slēdzeni  atveido:
* vienkāršu  atveido ar "**p**",
* geminētu  atveido ar "**p**" vai izņēmuma gadījumos ar "**pp**",
* ortogrāfisku "b", kas nebalsīgā pozīcijā pārvēršas par  atveido ar "**b**",
* aspirētu  atkarībā no konkrētās valodas atveido ar "**p**" vai "**ph**",
* palatalizētu  atkarībā no konkrētās valodas atveido ar "**p**" vai "**pj**".
* aplozīvu  atveido ar "**p**" vai neatveido zilbes vai vārda galotnē.

## Skatīt arī
* Balsīgs bilabiāls eksplozīvs slēdzenis
Sokolku pagasts

**Sokolku pagasts** ir Rēzeknes novada teritoriāla vienība Latgalē. Robežojas ziemeļos ar Viļānu pagastu, austrumos ar Sakstagala pagastu, dienvidos ar Silmalas pagastu, rietumos ar Preiļu novada Galēnu pagastu, Rēzeknes novada Viļānu pagastu un Viļānu pilsētu. Pagasta centrs atrodas Strupļos.

## Daba
Sokolku pagastā ir kūdras, smilšu un grants resursi. Vietējie iedzīvotāji purvos agrāk gatavoja kūdras briketes, jo apkārtnē meža resursi ir nelieli.

### Hidrogrāfija
#### Upes
Ciskoda

## Vēsture
1945. gadā Rēzeknes apriņķa Viļānu pagastā izveidoja Sokolu ciema padomi. **Sokolu ciems** ietilpis Viļānu apriņķī (1947-1949) un Viļānu (1949-1962) un Rēzeknes (pēc 1962. gada) rajonos. 1954. gadā Sokolu ciemam pievienoja likvidēto Skudnovkas ciemu. 1990. gadā ciemu reorganizēja par pagastu. 2009. gadā Sokolku pagastu kā administratīvo teritoriju iekļāva Viļānu novadā. 2021. gadā Viļānu novadu iekļāva Rēzeknes novadā.

## Iedzīvotāji
Pēc PMLP datiem 2016. gadā pagastā dzīvoja 748 iedzīvotāji. Pēc 2011. gada tautas skaitīšanas datiem Sokolku pagasts ir viens no Latvijas pagastiem, kuru iedzīvotāju absolūtais vairākums (70,60%) ir krievi, latvieši ir 27,25% no pagasta iedzīvotājiem.

Daļa pagasta iedzīvotāju strādā Viļānos vai gadījuma darbos mežistrādē.

Pagastā ir pamatskola, pasta nodaļa, 2 kokzāģētavas, 4 veikali, bibliotēka, tautas nams, feldšeru-vecmāšu punkts.
### Iedzīvotāju skaita izmaiņas
Esošajās robežās, pēc CSP un OSP datiem.

* 1897. gadā ap 40% iedzivotāju bija vecticībnieki.

### Apdzīvotās vietas
Lielākās apdzīvotās vietas — Strupļi, Skudnovka, Ustroņi, Bokāni, Zvīdriņi, Sokolki, Repši, Jugermani, Jakuški, Tumuški, Dilmaņi, Jaunmurāni, Vecmurāni, Taukuļi, Antoņiški, Parapani, Akremi, Zavarujevka, Podļizovka.

## Saimniecība
### Transports

## Izglītība un kultūra

## Ievērojamākie cilvēki
No Sokolku pagasta ir cēlušies publicists Staņislavs Belkovskis, kordiriģente Terezija Broka, dzejnieks, tautsaimniecības zinātņu doktors, ASV Viskonsinas Universitātes profesors Francis Murāns.

## Atsauces
Valters Models

**Oto Morics Valters Models** (; dzimis , miris ) bija Trešā reiha sauszemes kara spēku (*Wermacht*) ģenerālfeldmaršals.

## Dzīvesgājums
Dzimis 1891. gada 24. janvārī. Armijā kopš 1909. gada. Pirmā pasaules kara laikā karoja Rietumu frontē. 1917. gadā apbalvots ar I šķiras Dzelzs krustu. Karu pabeidzis kā kapteinis, pēc tam dienējis ģenerālštābā. No 1938. gadā — ģenerālmajors.

1940. gada novembrī pieņēma 3. tanku divīzijas komandēšanu. No 1941. gada oktobra — 41. tanku korpusa komandieris. Laikā no 1942. gada janvāra līdz 1943. gada novembrim (ar dažiem īsiem pārtraukumiem) komandējis IX armiju Austrumu frontē. 1944. gada februārī un martā komandējis armijas grupu "Ziemeļi". 1944. gada jūnijā un augustā komandējis Armijas grupu "Centrs".

No 1944. gada augusta — Rietumu frontes virspavēlnieks. No 1944. gada septembra — armijas grupas "B" komandieris Francijā. 1945. gada aprīlī t.s. *Rūras operācijas* rezultātā šī armijas grupa tika sakauta un kapitulēja (gūstā padevās vairāk nekā 325 000 karavīru un 30 ģenerāļi). 21. aprīlī Valters Models mežā pie Dīsburgas nošāvās.

## Bibliogrāfija

* Энциклопедия Третьего рейха. Москва, 1996.  

## Ārējās saites
Pīrss Bols

**Pīrss Bols** (; 1865. gada 23. oktobris — 1921. gada 25. decembris) bija vācbaltiešu izcelsmes Latvijas matemātiķis, Rīgas Politehniskā institūta, BTU un Latvijas Augstskolas profesors. Strādājis diferenciālvienādojumu, topoloģijas un kvaziperiodisko funkciju laukā. Veicis vairākus oriģinālus atklājumus, kas tomēr lielā mērā palikuši mazpazīstami.

## Dzīvesgājums
Dzimis 1865. gadā Valkā tirgotāja ģimenē. Mācījās Vīlandes ģimnāzijā. No 1884. līdz 1887. gadam studēja Tērbatas Universitātes Fizikas un matemātikas fakultātē, saņēma zelta medaļu par darbu "Invariantu teorija lineārajos diferenciālvienādojumos". Maģistra grādu viņš aizstāvēja 1893. gadā par kvaziperiodiskajām funkcijām, kas bija pasaulē pirmais darbs šajā jomā. 1900. gadā Tērbatas Universitātē aizstāvēja doktora grādu par topoloģiskajām metodēm diferenciālvienādojumu sistēmās.

Jau no 1895. gada strādāja Rīgas Politehniskajā institūtā, 1900. gadā ievēlēts par profesoru. Kopā ar institūtu 1914. gadā evakuējās uz Maskavu. 1918. gadā atgriezās Rīgā, sāka vadīt katedru Baltijas Tehniskajā augstskolā, no 1919. gada Latvijas Augstskolas Inženierzinātņu fakultātē.

Pāragri miris no smadzeņu triekas 56 gadu vecumā.

## Piemiņa
Latvijas Zinātņu akadēmijas Senāts  dibināja LZA Pīrsa Bola balvu matemātikā.

## Rīgas variants
Bols bija viens no vadošajiem Rīgas šahistiem un Rīgas varianta (Spāņu atklātne) idejas autors.

## Galvenie darbi
* 1893: *Über die Darstellung von Functionen einer Variabeln durch trigonometrische Reichen mit mehreren eines Variabeln proportionalen Argumenten* (maģistra darbs Tērbatas Universitātē),
* 1904: *Über die Bewegung eines mechanischen Systems in die Nähe einer Gleichgewichtslage* (Journal für die reine und angewandte Mathematik, 127 (1904), 179-276)
* 1906: *Über ein Dreikörperproblem* (Z. Math. Phys. 54 (1906), 381-418)

## Ārējās saites

* Pīrsa Bola biogrāfija
* Aleksandrs Šostaks par Pīrsu Bolu
* Pīrsu Bolu pieminot "Zvaigžņotā Debess"
Ārons Nimcovičs

**Ārons Nimcovičs** (; dzimis , miris  Kopenhāgenā) bija Latvijas ebreju izcelsmes šaha lielmeistars, šaha spēles teorētiķis. Viņa vārdā ir nosaukta viena no pusslēgtajām atklātnēm - Nimcoviča aizsardzība.

## Biogrāfija
Jau no deviņu gadu vecuma starptautiski pazīstams ar savām labajām šaha partijām. Studējis filozofiju Berlīnē, tomēr bija biežāk sastopams, spēlējot šahu kafejnīcā "*Kaiserhof*". No 1920. gada dzīvojis Kopenhāgenā.

## Uzvarētie šaha turnīri
* 1914. Pēterburga,
* 1923. un 1924. Kopenhāgena, 
* 1925. Marienbāde (*Mariánské Lázně*),
* 1926. Drēzdene, 
* 1926. Hanovera, 
* 1927. Nīndorfa (*Niendorf*) un Londona,
* 1928. Berlīne, 
* 1929. Karlsbāde,
* 1930. Frankfurte pie Mainas

## Grāmatas
* 1925 *Mein System* 
* 1925 *Die Blockade*
* 1929 *Die Praxis meines Systems*.

## Literatūra
* Peter Anderberg: *Aaron Nimzowitsch und die Baltische Zeitung*. In: *Kaissiber. Ausgewählte Beiträge zum Schach*. 29, 2007, S. 54-65. ISSN 0948-3217 (vāciski)
* Raymond Keene: *Aron Nimzowitsch, master of planning*. Batsford, London 1999.  (angliski)
* Gero H. Marten: *Aaron Nimzowitsch. Ein Leben für das Schach*. Verlag Das Schacharchiv, Hamburg 1995 (vāciski)

## Ārējās saites

* Nimcoviča pirmā uzvara Minhenes turnīrā (1906)
* Ā. Nimcoviča šaha kompozīcijas vietnē PDB-Server
Lipmans Berss

**Lipmans Berss** (; 1914. gada 22. maijs — 1993. gada 29. oktobris) bija Rīgā dzimis amerikāņu matemātiķis, pazīstams ar saviem darbiem par Rīmaņa virsmām.

## Biogrāfija
Dzimis Rīgā, bērnību pavadījis Latvijā. Tēvs — pedagogs un politiķis Īzaks Berss. Studējis Prāgas Universitātē, kur ieguvis doktora grādu (1938). Pārcēlies uz ASV, strādājis Sirakūzu Universitātē (1945—1951), Ņujorkas Universitātē (1951—1964), Kolumbijas Universitātē (1964—1982). Amerikas Matemātikas biedrības prezidents (1975—77)

## Ārējās saites
* Atceroties Lipmanu Beru , 
* Nacionālā Zinātņu akadēmija par Lipmanu Beru "
Protēze

thumb|250px|Savietoto Valstu armijas kareivis spēlē galda futbolu ar divām protēzēm roku vietā
**Protēze** (no  — ‘papildinājums’) ir mākslīgi veidota detaļa, kas aizstāj kādu no zaudētām ķermeņa daļām. Protēzes parasti tiek savienotas ar muskuļiem, skeletu un dažkārt ar nerviem. Ar šo problēmu risināšanu nodarbojas tāda zinātnes nozare kā biomehānika. Protēze ir vajadzīga tad, kad nelaimes vai traumas gadījumā zaudēta kāda no ķermeņa daļām. Dažreiz protēze vajadzīga iedzimtu kaišu dēļ.

## Locekļu protēzes
Locekļu protēzes ir vienas no vissarežģītākajām protēzēm, jo tām ir ne tikai jāaizstāj zaudētā ķermeņa daļa, bet arī jākalpo kādai konkrētai funkcijai. Mūsdienās arvien populārāka kļūst protēžu veidošana, izmantojot jaunākās tehnoloģijas, piemēram, protēzē tiek ievietots dators, kas nodrošina protēzes kustēšanos.

### Ceļgala protēze
Ceļgala protēzes ir viens no locekļa protēzes veidiem, kura uzdevums ir nodrošināt kājas kustēšanos tiem cilvēkiem, kuriem tā amputēta virs ceļgala.

2005. gadā amerikāņu pētnieki no Masačūsetsas Tehnoloģiju institūta izstrādāja mākslīgo celi, kurā iebūvēts dators, kas pārvietošanās laikā visu laiku regulē pretestības spēkus, ļaujot cilvēkiem daudz vieglāk un drošāk pārvietoties ar ceļa protēzi. Datora uzdevums ir pasargāt protēzi no nekontrolētas šūpošanās un vienlaikus ļaut to viegli kustināt. Atšķirībā no citām modernām ceļgala protēzēm, amerikāņu zinātnieku izstrādātā *inteliģentā kāja* nav speciāli jāprogrammē, bet tā spēj pati pielāgoties tādam iešanas stilam, kāds raksturīgs pacientam. Ar iebūvētu sensoru palīdzību celis 1000 reižu sekundē apkopo informāciju par kājas pozīciju un tās kustināšanas spēku. Protēze visu laiku *jūt*, kad jāsniedz lielāks atbalsts un kad var pieļaut brīvākas kustības.

### Rokas protēze
Amerikānis Īstons Lačipelle (*Easton LaChappelle*) izgudrojis veidu, kā jebkurš mājas apstākļos ar 3D printera palīdzību var radīt lētu rokas protēzi par aptuveni 350 USD. Tas ir nekomerciāls projekts.

## Atsauces

## Ārējās saites

* Protēžu veidi
Revolucionāra inovācija

**Revolucionāras inovācijas** () ir inovācijas, kas atver jauno tehnoloģisko ciklu, tās ir inovāciju biznesa jaunais cikls, jo šīs inovācijas ir piemērotas atbalstīt vēl nepastāvošu un iesakņotu pamattehnoloģiju, un līdz ar to atbalstīt spēcīgus uzņēmumus šajā tirgū un pilnībā izmainīt šo tehnoloģiju un tirgu.
Modelis "revolucionārās inovācijas" ir Kleitona Kristensena teorija, kuru viņš pirmoreiz ieviesis 1997. gadā savā grāmatā *The Innovator’s Dilemma: When New Technologies Cause Great Firms to Fail*. Šo modeli var izmantot, lai aprakstītu jauno tehnoloģiju ietekmi uzņēmuma funkcionēšanā. Kleitons Kristensens pētīja cēloņus, kuru dēļ savā jomā vadošie uzņēmumi, tirgū parādoties jaunām tehnoloģijām. strauji zaudē savas dominējošās pozīcijas. Viss mainās tajā brīdī, kad revolucionārās inovācijas atrod savu pircēju, kurš gatavs pieņemt jaunas preces noteikumus, un kuram ir nepieciešami šīs preces jaunās īpašības. Iegūstot tādu pircēju, jauna tehnoloģija sāk attīstīties, pieaug ražošanas apjomi, pienāk brīdis, kad jauna tehnoloģija jau kļuvusi par normu.

Balstoties uz Kleitona Kristensena secinājumiem, revolucionārās inovācijas parādās labi pārvaldītos uzņēmumos, bet "pareizā" vadības prakse, pateicoties kurai uzņēmumi kļūst par vadošajiem noteiktā jomā, traucē viņiem nākotnē attīstīt šīs tehnoloģijas. Tas notiek tāpēc, ka "pareizs" vadība vērsta uz patērētāju noskaņojumu, pozitīvu jaunas tehnoloģijas novērtēšanu, lielu peļņu un savu preču orientāciju lielā tirgū. Tāpēc tādos uzņēmumos resursu sadale "atbalstinovāciju" labā, kas ir virzītas uz esošo inovāciju un preču pilnveidošanu un attīstību.

Revolucionāro inovāciju piemēri ir telefons (aizstāja telegrāfu un revolucionizēja telesakaru jomu), tvaikonis (pretstatā buru kuģim), elektroniskais pasts (pretstatā tradicionālajam pastam).

## Atsauces
Glock 17

***Glock 17*** ir Austrijas pistole, ko ražo uzņēmums *[[Glock (uzņēmums)|GLOCK Ges.m.b.H.]]* un tā ir viena no *[[Glock]]* sērijas pistolēm. *Glock 17* bija pirmā uzņēmuma pistole, ko 1980. gadu sākumā ar militāro apzīmējumu P80 izstrādāja Austrijas armijas vajadzībām.

*Glock 17* ir pusautomātiska pistole — pēc pielādēšanas katra nākamā šāviena izdarīšanai ir tikai jānospiež mēlīte. Ierocim ir 9 mm kalibra stobrs. Munīcijā izmanto standarta 9x19 mm *Parabellum* patronas. *Glock 17* standarta magazīnas ietilpība ir 17 patronas, taču var izmantot arī citu *Glock* sērijas modifikāciju aptveres ar lielāku ietilpību, piemēram no *[[Glock 18]]*.

Savu popularitāti pasaulē *Glock 17* ieguvusi ar savu robustumu, vienkārši veicamo nepilno izjaukšanu, kā arī ne mazāk svarīgs faktors daudzām valstīm bija ražotāja noteiktā cenu politika, salīdzinājumā ar citiem šīs firmas konkurentiem augstas kvalitātes pistoļu segmentā — *[[Walther (uzņēmums)|Walther]]*, *[[Heckler&Koch]]* un pašu dārgāko pistoļu ražotāju *[[SIG Sauer]]*.

## Ārējās saites
* Uzņēmuma ''GLOCK'' oficiālā tīmekļa vietne
Ceļa locītava

**Ceļa locītava** () ir locītava, kas savieno augšstilbu ar apakšstilbu. To veido augšstilba kaula locītavpauguri, lielā lielakaula locītavpauguri un ceļa kauls jeb skriemelis, kas ietverts ciskas četrgalvainā muskuļa cīpslā. Locītavā atrodas skrimšļa meniski, kas izlīdzina locītavvirsmu savstarpējo neatbilstību, un krusteniskās saites, kas nostiprina locītavu.

## Ceļa locītavas protēze
Ceļa locītavas protēzes ir viena no locekļu protēzes veidiem, kuras uzdevums ir nodrošināt kājas kustēšanos tiem cilvēkiem, kuriem tā ir amputēta virs ceļgala.

2005. gadā amerikāņu pētnieki no Masačūsetsas Tehnoloģiju institūta izstrādāja mākslīgo celi, kurā iebūvēts dators, kurš pārvietošanās laikā visu laiku regulēs pretestības spēkus, ļaujot cilvēkiem daudz vieglāk un drošāk pārvietoties ar ceļa protēzi. Datora uzdevums ir pasargāt protēzi no nevadāmas šūpošanās un vienlaikus ļauj to viegli kustināt. Atšķirībā no citām modernām ceļgala protēzēm, amerikāņu zinātnieku izstrādātā *inteliģentā kāja* nav speciāli jāprogrammē, bet tā spēj pati pielāgoties tādam iešanas stilam, kāds raksturīgs pacientam. Ar iebūvētu sensoru palīdzību celis 1000 reižu sekundē apkopo informāciju par kājas pozīciju un tās kustināšanas spēku. Protēze visu laiku “jūt”, kad jāsniedz lielāks atbalsts un kad var pieļaut brīvākas kustības.

## Atsauces

## Ārējās saites

*
Ceļi

**Ceļi** (vsk. ceļš vai celis) var būt:
* Celis jeb ceļa locītava
* Ceļš jeb transporta būve
** Fizikā ceļš ir trajektorijas garums un to apzīmē ar burtu "s".
SGR 1806-20

right|250px|thumb|Neitronu zvaigznes uzliesmojums. Ilustrācijā redzams, kā izplatās gamma starojums.

**SGR 1806-20** ir magnetārs, neitronu zvaigzne ar spēcīgu magnētisko lauku. Tā atrodas 14,5 kiloparseku jeb 50 000 gaismas gadu attālumā no Zemes Strēlnieka zvaigznāja virzienā.

## Eksplozija
2004.gada 27.decembrī tika reģistrēts līdz šim spēcīgākais gamma un rentgenstaru uzliesmojums mūsu Galaktikā, kurš nāca no SGR 1806-20. Šis magnetārs tikai 0,2 sekundēs kopš uzliesmojuma sākuma atbrīvoja tik lielu enerģiju, cik Saule izstaro 250 000 gados. Enerģija, kas nonāca līdz Zemei, divkārt pārsniedza pilnmēness gaismas enerģiju. Šādu starojumu Zemei var dot vēl tikai Saule.

## Atsauces

## Ārējās saites
*  Cosmic Explosion Among the Brightest in Recorded History  (www.nasa.gov)
* (video) Animācija, kurā parādīta SGR 1806-20 uzliesmojums  (skaņas nav)
Tirāns

Mūsdienu valodā **tirāns** ir vienpersonisks valdnieks, kam ir absolūta vara valstī vai kādā organizācijā. Šāda valdnieka vadītu iekārtu sauc par tirāniju. Terminam ir negatīva pieskaņa, un tas tiek saistīts ar bargu un cietsirdīgu valdītāju, kurš rīkojas savās vai pavisam nelielas iedzīvotāju daļas interesēs. Vārds ir cēlies no grieķu valodas vārda τύραννος (*tyrannos*), kas nozīmē "neleģitīms valdnieks".

## Vēsturiskās nozīmes

### Aisimneti
Aisimneti, tulk. - tie, kas atceras (likumus), Senajā Grieķijā tika ievēlēti uz mūžu vai uz noteiktu laika periodu, kad iestājās konflikta situācijas. Viņiem bija īslaicīgas valdnieka pilnvaras. 
Aisimneti sarakstīja:
1. likumdošanu;
2. īpašuma attiecības;
3. cilvēku attiecību regulēšanu (aizliedza atriebības).

### Grieķu tirānija
Antīkās Grieķijas tirānu ziedu laiki bija 6. gadsimts pr. Kr., kad Kleistēnijs (*Cleisthenes*) valdīja Sikjonā, Peloponēsā, bet Polikrāts valdīja Samosā. Šajā laikā notika ļoti daudz konfliktu un valdību maiņu. Šis laiks sakrīt arī ar persiešu intereses parādīšanos par grieķu zemēm. Nereti tirāni centās persiešus iegūt par sabiedrotajiem, lai spētu noturēties pie varas. Tirānija šajā laikā ne vienmēr tika uzskatīta par negatīvu parādību, jo krīzes brīžos tirāni spēja centralizēt valsti, kā arī reformēt ekonomiku.

### Populārisms
Grieķu tirānija daudzos gadījumos izauga no cīņas starp tautu un aristokrātiem vai priesteriem-karaļiem, kuru pretenzijas pēc varas bija balstītas uz tradīcijām un varas pēctecību. Varas gāšanas gadījumos tautas ieceltie tirāni nereti, vismaz viņu valdīšanas pirmajā pusē, bija populāri. Piemēram, tirānu Peisistrātu tautā ilgi atcerājās par gadījumu, kad viņš atbrīvoja kādu zemnieku no nodokļiem sakarā ar viņa zemes gabala neauglību. Īpatnēja bija arī viņa nākšana pie varas Atēnās, jo tā notika ar tautas (nabadzīgāko kalnu iedzīvotāju) atbalstu, kas viņam piešķīra miesassardzi pēc inscenēta uzbrukuma.

### Sicīlijas tirāni
Tirāni Sicīlijā uzradās līdzīgu iemeslu dēļ, bet kartāgiešu uzbrukums ieildzināja tirāniju, atvieglojot militāro līderu nokļūšanu pie varas. Tirāni kā Gelo, Hiero I, Hiero II, Dionīsijs Vecākais, Dionīsijs Jaunākais uzturēja plašu galmu un kļuva par kultūras patroniem.

### Romiešu tirāni
Romiešu vēsturnieki kā Svetonijs, Tacits, Plūtarhs un Josefs Flāvijs runāja par tirāniju kā pretstatu demokrātijai. Tirānija tika saistīta ar imperiālo valdību un valdniekiem, kas uzurpēja pārāk daudz varas, vājinot Romas senātu. Pretstatā tirāniem brīvību aizstāvošie valdnieki, kas bija par republiku un senātu.
Lī

**Lī** () ir angļu izcelsmes uzvārds.

## Uzvārdi
* Alise Lī (*Alice Lee*) — amerikāņu šaha lielmeistare (dzimusi 2009);
* Anderss Lī (*Anders Lee*) — amerikāņu hokejists (dzimis 1990);
* Brendons Lī (*Brandon Lee*) — amerikāņu aktieris un cīņas meistars (1965—1993);
* Brūss Lī (*Bruce Lee*) — ķīniešu izcelsmes ASV aktieris, cīņas meistars (1940—1973);
* Deivids Lī (*David Lee*) — amerikāņu basketbolists (dzimis 1983);
* Džendao Li (*Tsung-Dao Lee*, 李政道) — Ķīnas un ASV fiziķis (dzimis 1926);
* Dženeta Lī (*Janet Leigh*) — amerikāņu aktrise, dziedātāja, dejotāja un rakstniece (1927—2004);
* Džeimija Lī Kērtisa (*Jamie Lee Curtis*) — amerikāņu aktrise (dzimusi 1958. gadā)
* Džets Lī (*Jet Li*) — ķīniešu cīņas meistars, aktieris (dzimis 1963);
* Greiems Lī (*Graham Lee*) — angļu šahists (dzimis 1953);
* Harijs Lī (*Harry Lee*) — amerikāņu vieglatlēts (1877—1937);
* Hārpera Lī (*Harper Lee*) — amerikāņu rakstniece (dzimis 1923);
* Kajsa Vikhofa Lī (*Kajsa Vickhoff Lie*) — norvēģu kalnu slēpotāja (dzimusi 1998);
* Kristofers Lī (*Christopher Lee*) — angļu aktieris un dziedātājs (1922—2015);
* Lote Lī (*Lotte Lie*) — Norvēģijas un Beļģijas biatloniste (dzimusi 1995);
* Maiks Lī (*Mike Leigh*) — angļu kino un teātra režisors (1943);
* Spaiks Lī (*Spike Lee*) — amerikāņu kinorežisors un producents (dzimis 1957);
* Stens Lī (*Stan Lee*) — amerikāņu komiksu rakstnieks (dzimis 1922);
* Tims Bērnerss-Lī (*Tim Berners-Lee*) — globālā tīmekļa izgudrotājs (dzimis 1955);
* Trigve Lī (*Trygve Lie*) — Norvēģijas politiķis, pirmais ANO ģenerālsekretārs;
* Vivjena Lī (*Vivien Leigh*) — angļu aktrise (1913—1967).

## Citi
* ''Lee'' (džinsi) — uzņēmums, kas pasaules slavu ir ieguvis, izgatavojot džinsus.

## Skatīt arī
* LI
* Li (uzvārds)
Koncentrācijas nometne

[thumb|250px|[Buhenvalda, Nacistu koncentrācijas nometne (no 1937. līdz 1945. gadam) un padomju NKVD speciālā nometne (no 1945. līdz 1950. gadam)]]

**Koncentrācijas nometne** ir no ārpasaules nošķirts un apsargāts, autonoms nometnes komplekss lielu ļaužu masu preventīvai aizturēšanai un izolēšanai.

Kaut arī ar lielu ļaužu masu aizturēšanu un ieslodzīšanu sastopamies jau sen, jaunajos laikos gandrīz visos lielākajos karos, pirmās koncentrācijas nometnes mūsdienu izpratnē parādījušās 1830. gados Ziemeļamerikas indiāņiem.

Sākotnēji koncentrācijas nometņu mērķis bija izolēt karagūstekņu un potenciāli nedraudzīgas civiliedzīvotāju grupas labākai kontrolei pār tām. Vēlāk tās dažās valstīs ieguva arī piespiedu darba un Otrajā pasaules karā arī masu iznīcināšanas funkciju, pēc kā viņu organizācija kļuva ļoti nepopulāra.

* 1895. gadā Spānijai piederošajā Kubā, tās izveidotas sacelšanās dalībnieku un atbalstītāju izolēšanai; 
* briti izveidoja koncentrācijas nometņu tīklu angļu—būru kara laikā būru partizānu un to atbalstītāju izolēšanai;
* 1904. gadā vācieši ierīkoja koncentrācijas nometnes Namībijā, ieslogot tajās *herero* cilts sacelšanās dalībniekus;
* šādas nometnes tika ierīkotas Krievijas Impērijas teritorijā pēc boļševiku uzvaras 1917. gadā;
* Padomju Savienībā pastāvēja tā sauktais Gulags (ГУЛАГ) - Главное управление исправительно-трудовых лагерей, трудовых поселений и мест заключения — НКВД (NKVD) apakšnodaļa, kura no 1934. līdz 1960. gadam pārvaldīja visus cietumus un darba nometnes PSRS teritorijā. Gulags bija svarīgākais politisku represiju instruments PSRS;
* 1914. gadā Austroungārijā, Talerhofā (Štīrijā), Galicijas, Bukovinas un serbu rusofilu izolēšanai;
* 1915. gadā Osmaņu impērijā - deportēto armēņu izolēšanai;
* 1920. gadā Polijā - *Sarkanās armijas* karagūstekņu koncentrācijas nometnes;
* 1920. gadā Somijā - komunistu izolēšanai domātās koncentrācijas nometnes;
* 1941.-1946. ASV japāņu izcelsmes pilsoņu un nacistiem simpatizējošo izolēšanai;
* 1941.-1945. Horvātijā serbu un ebreju ieslodzīšanai;
* 1933.-1945. nacistiskajā Vācijā režīma pretinieku, aizdomās turēto, čigānu un ebreju, homoseksuālistu un kriminālnoziedznieku masveida izolēšanai.
* 1990. gados Balkānos - Horvātijā, Bosnijā - kaujinieku un tos atbalstošo civiliedzīvotāju ieslodzīšanai.

## Atsauce

## Ārējās saites
Magnetārs

right|thumb|Mākslinieka zīmēts magnetārs ar magnētiskā lauka līnijām.

**Magnetārs** ir neitronu zvaigzne ar izteikti spēcīgu magnētisko lauku. Magnētiskais lauks ir vairāku tūkstošu reižu lielāks nekā parastai neitronu zvaigznei. Magnetārs izstaro galvenokārt gamma starus un rentgenstarus.

2004. gada 27.decembrī uz Zemes tika novērots spēcīgs gamma un rentgenstaru uzliesmojums, kurš nāca no SGR 1806-20. Ir noskaidrots, ka pēkšņos starojuma uzliesmojumus rada magnetāra spēcīgais magnētiskais lauks, kurš neitronu zvaigznē rada milzīgus mehāniskos spriegumus. Tie atbrīvojas magnetāra virsmas svārstībās, kas rada intensīvu starojumu. Iespējams, ka tas arī izskaidro mīklainos gamma starojuma impulsus, kuri novērojami arī citās Visuma galaktikās.

## Zināmie magnetāri
* SGR 1806-20
* SGR 1900+14
* 1E 1048.1-5937

## Atsauces
Švēde

**Švēde** ( — 'zviedrs') ir vācu cilmes uzvārds. Cilvēki ar šo uzvārdu:

* Irma Švēde (1905—1973) — latviešu advokāte un šahiste;
* Juris Švēde (*George Swede*, dzimis Juris Puriņš, 1940) — latviešu cilmes Kanādas dzejnieks un bērnu grāmatu autors;
* Kārlis Švēde (1893—1921) — latviešu strēlnieku virsnieks;
* Roberts Konstantīns Švēde (1806—1871) — latviešu izcelsmes vācbaltiešu gleznotājs;
* Vīlips Švēde (1849—1905) — latviešu surdopedagogs un kultūras darbinieks;
* Zanda Švēde (dzimusi 1984) — latviešu operdziedātāja.
Hartmanis

**Hartmanis** ( — 'drosminieks'; sieviešu dzimtē **Hartmane**) ir vācu cilmes uzvārds. Cilvēki ar šo uzvārdu:

* Alfrēds Hartmanis (1881—1927) — latviešu šahists;
* Ērihs Hartmanis (*Erich Hartmann*; 1922—1993) — vācu kara lidotājs;
* Hermanis Eduards Hartmanis (*Hermann Eduard Hartmann*; 1817—1880) — vācbaltiešu gleznotājs;
* Juris Hartmanis (1928—2022) — latviešu datorzinātnieks;
* Mārtiņš Hartmanis (1882—1941) — latviešu virsnieks;
* Nikolajs Hartmanis (*Nicolai Hartmann*; 1882—1950) — vācbaltu filozofs;
* Toms Hartmanis (1987) — latviešu hokejists.
* Valters Hartmanis (*Walter Hartmann*; 1891—1977) — vācu virsnieks.

## Skatīt arī
* Hartmans